Toshkentdagi Adiblar xiyobonida O‘zbekiston xalq shoirasi Zulfiya Isroilova tavalludining 108 yilligi munosabati bilan “Seni kuylayman, hayot!” nomli tadbir o‘tkazildi. Toshkent tibbiyot akademiyasi tomonidan tashkil etilgan tadbirda O‘zbekiston Yozuvchilar uyushmasi vakillari, shoirlar, pedagoglar, keng jamoatchilik, talaba-yoshlar, shoiraning shogird va yaqinlari ishtirok etishdi. TTA da o‘tkazilgan maxsus tanlov g‘oliblari e’lon qilindi va rag‘batlantirildi. Marosimda akademiyada tahsil olayotgan xorijlik talabalar shoira ijodidan she’rlar o‘qishdi. Oliy ta’lim muassasasining Zulfiya nomidagi stipendiyasi sohiblari taqdirlandi. Shuningdek, TTA tomonidan chop etilgan she’riy to‘plam taqdimoti o‘tkazildi. Tadbir qatnashchilariga Toshkent tibbiyot akademiyasining sovg‘alari va O‘zbekiston Yozuvchilar uyushmasining kitoblar jamlanmasi topshirildi. Toshkent tibbiyot akademiyasi matbuot xizmati Reklama